เมธัส ตรีรัตนวารีสิน

เมธัส ตรีรัตนวารีสิน (เกิด 8 กุมภาพันธ์ พ.ศ. 2532) ชื่อเล่น แจ็ค เป็นนักร้อง นักแสดง พิธีกร และนายแบบชาวไทย เข้าสู่วงการบันเทิงจากรายการ ทรู อะคาเดมี แฟนเทเชีย ฤดูกาลที่ 4 ปัจจุบันมีผลงานในวงการบันเทิง ทั้งด้านผลงานเพลง ผลงานการแสดงภาพยนตร์ ละครโทรทัศน์ ละครเวที พิธีกร นายแบบ และผลงานโฆษณาต่าง ๆ

**ประวัติ**

**ชีวิตช่วงแรกและการศึกษา**
เมธัส ตรีรัตนวารีสิน เกิดที่จังหวัดชลบุรี เป็นบุตรชายคนสุดท้องของครอบครัว จากพี่น้อง 3 คน เขาศึกษาระดับอนุบาลที่โรงเรียนอนุบาลเทพารักษ์ ระดับประถมที่โรงเรียนอัสสัมชัญศรีราชา ระดับมัธยมที่โรงเรียนสาธิต "พิบูลบำเพ็ญ" มหาวิทยาลัยบูรพา ในช่วงมัธยมเมธัสสนใจทางด้านดนตรี จึงเริ่มก่อตั้งวงดนตรีแนวป๊อปร็อคกับเพื่อน ชื่อวงโครมันยอง โดยเขาเป็นนักร้องนำ และเริ่มเข้าประกวดภายในงานของโรงเรียน
พออายุได้ 16 ปี เมธัสได้รับรางวัลชนะเลิศจากการประกวดร้องเพลงในรายการ เซียน'โอเกะ รอบคนรักแคลช และจบการศึกษาชั้นมัธยมศึกษาปีที่ 6 ในปี พ.ศ. 2549 ในสายวิทย์-คณิต ด้วยเกรดเฉลี่ย 3.4 ในปี พ.ศ. 2550 เขาศึกษาต่อในระดับปริญญาตรีที่วิทยาลัยดุริยางคศิลป์ มหาวิทยาลัยมหิดล เอกขับร้อง ดนตรีปฏิบัติ ดนตรีตะวันตก ซึ่งในขณะเดียวกันเขาได้เข้ารอบในรายการ ทรู อะคาเดมี แฟนเทเชีย ฤดูกาลที่ 4 จึงต้องดรอปการเรียนในปีแรก ก่อนกลับมาเรียนในปี พ.ศ. 2551 ปีถัดมา เขาได้ย้ายไปเรียนในคณะบริหารธุรกิจ สาขาวิชาการเป็นเจ้าของธุรกิจ (Entrepreneurship)  ต่อมาในปี พ.ศ. 2558 เมธัสจบการศึกษาในระดับปริญญาตรี จากคณะบริหารธุรกิจ สาขาการเป็นเจ้าของธุรกิจ มหาวิทยาลัยกรุงเทพ ด้วยเกรดเฉลี่ย 3.00

**เข้าสู่วงการบันเทิง**
เมื่ออายุได้ 18 ปี เมธัสได้เข้าร่วมประกวดในรายการ ทรู อะคาเดมี แฟนเทเชีย ฤดูกาลที่ 4 ของบริษัททรูวิชั่นส์ ซึ่งเขาได้รับคัดเลือก เป็น 1 ใน 20 นักล่าฝัน และเขายังเป็นผู้เข้าแข่งขันที่อายุน้อยที่สุดของรุ่นในฝ่ายชาย ที่ผ่านเข้าสู่รอบ 12 คนสุดท้าย แต่ถูกคัดออกในสัปดาห์ที่ 6 และได้รับตำแหน่ง ขวัญใจมหาชน จากผลโหวตของชาวไทย และได้เซ็นสัญญากับทรู แฟนเทเชีย เป็นระยะเวลา 5 ปี และได้มีโอกาสทำผลงานเพลงชุดแรกคือ เอกซ์ตรีมอาร์มี (อัลบั้มรวม 12 นักล่าฝัน AF4) และมีผลงานโฆษณาชิ้นแรกคือ เครื่องดื่มเป๊ปซี่ ปีถัดมา เขาได้เป็นแบรนด์แอมบาสเดอร์คนแรกให้กับสินค้าไข่ซีพีและโยเกิร์ต เมจิ บิวติ มิราเกิล และมีผลงานละครซิตคอมเรื่องแรกคือ มหาชนชาวแฟลต ออกอากาศทางช่อง 3 ตามมาด้วยผลงานอัลบั้มชุดที่สองคือ FORGET ME NOT นอกจากนี้เขายังได้แสดงละครเวทีเป็นครั้งแรกใน โจโจ้ซัง เดอะมิวสิคัล
ในปี พ.ศ. 2554 มีผลงานรับเชิญในภาพยนตร์เรื่อง ฮาศาสตร์ ของค่ายไฟว์สตาร์ และหนังดังสุดสัปดาห์ของช่อง 3 เรื่อง แฟนคลับ ตามมาด้วยผลงานละคร เรื่อง บันทึกรักซุปเปอร์สตาร์ ทางช่อง 8 อินฟินีตี้ และผลงานละคร เรื่อง เกมร้ายเกมรัก 
ในปี พ.ศ. 2555 หลังจากหมดสัญญากับ ทรู แฟนเทเชีย เขาได้เซ็นสัญญาเป็นนักแสดงกับ สถานีวิทยุโทรทัศน์ไทยทีวีสีช่อง 3 ในปี พ.ศ. 2556 เขามีผลงานละครเรื่อง คุณชายรณพีร์ และผลงานพิธีกรครั้งแรก ในรายการสำหรับเด็กและเยาวชนใน เก่งเต็งหนึ่ง ทางช่อง 9 ในปี พ.ศ. 2559 เมธัสมีผลงานละครเรื่อง สายลับรักป่วน และ กุหลาบตัดเพชร และรับบทบาทรับเชิญในละครเรื่อง เพียงชายคนนี้ไม่ใช่ผู้วิเศษ
ปัจจุบันทำช่อง YouTube ชื่อ Jack Methus และทำธุรกิจส่วนตัว

**ผลงาน**

**สตูดิโออัลบัม**
 X-Treme Army (2550)- FORGET ME NOT (2551)- The Young Bachelors (2553)
ซิงเกิล (อัลบั้ม X-Treme Army)- หวง - Army Energy 
ซิงเกิล (อัลบั้ม FORGET ME NOT)- หนึ่งในคนใกล้ตัว - รอ - แพ้คนน่ารัก- บรรยากาศบังคับ- Number One- You Rock My World
ซิงเกิล (อัลบั้ม The Young Bachelors) - คนสำคัญ คืนสำคัญ 
เพลงประกอบละคร พ่อไก่แจ้ (2557)- รักนะ..จบป่ะ feat. พิษณุ นิ่มสกุล

**ละครโทรทัศน์**

**ซีรีส์**
2555 
จุดนัดภพ 
ตอน ผีดูดเลือด 
ไมค์ 
บันทึกกรรม
ตอน โยนกรรม 
ทนายกิตตินันท์ 
จุดนัดภพ 
ตอน ความลับของไมค์ 
ไมค์ 
สัมผัสพิศวง  
ตอน คนมีบุญ 
จักร 
2556 
บันทึกกรรม
ตอน วิญญาณสีขาว 
นาวิน 
2561 
The mirror กระจกสะท้อนกรรม
ตอน โยนกรรม 
ทนายกิตตินันท์ 

**ละครเวที**
2551 
โจโจ้ซัง เดอะมิวสิคัล 
นายทหารโทนี่ 
2555 
โก๋หลังวัง เดอะมิวสิคัลตอน รักนี้คือนิรันดร์ 
จิม 
2556 
โก๋หลังวัง เดอะมิวสิคัล ตอน รักนี้คือนิรันดร์ รีสเตจ 
จิม 
2557 
โรมิโอกะอีเรียม ตอน อุบัติเหตุรักสลับขั้ว 
โรมิโอ 
2558 
สุนทราภรณ์เดอะมิวสิคัล  ขอให้เหมือนเดิม 
ภาวุฒิ 
เพลงรักสามฤดู 
ร้อยโทดนัย 
2560 
ดุจดวงใจไทยทั้งผอง เดอะมิวสิคัล 
เพื่อน

**ภาพยนตร์**
2554 
ฮาศาสตร์ 
แจ็ค 

**พิธีกร**
 เก่งเต็งหนึ่ง ช่อง 9 (2556)

**รางวัล**
 อันดับที่ 5 รางวัลทีวีสาม แฟนคลับ อวอร์ด 2009 สาขาดาราชายยอดนิยม (2553)- รางวัลฮีโร่เยาวชนต้นแบบ จากเครือข่ายเยาวชนพัฒนาศักยภาพ (2553)- เข้ารับประทานเข็มเชิดชูเกียรติ โครงการสายใยรักแห่งครอบครัว จากพระองค์เจ้าศรีรัศมิ์ พระวรชายาฯ (2553)- รางวัลศิลปินเยาวชนชายดีเด่น เพื่อสังคมไทยปลอดบุหรี่ จากเครือข่ายวิชาชีพสุขภาพ ร่วมกับ สสส. (2553)- รางวัล Men's Health Awards 2012 สาขานายแบบปกที่ขายดีที่สุดแห่งปี (2555)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ- jack_methus-  ยูทูปแชนแนลของ แจ็ค เมธัส
หมวดหมู่:นักแสดงชายชาวไทยในศตวรรษที่ 21
หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:นักร้องชายชาวไทย
หมวดหมู่:นักร้องจากจังหวัดชลบุรี
หมวดหมู่:นักแสดงชายชาวไทย
หมวดหมู่:นักแสดงจากจังหวัดชลบุรี
หมวดหมู่:นายแบบไทย 
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลจากโรงเรียนสาธิต "พิบูลบำเพ็ญ" มหาวิทยาลัยบูรพา